આ લગ્નથી રેખાબેનને બે પુત્રી અવતરી હતી જેમાંની ઈશુબેન (ઉ.વ.૯) આજે મૃત્યુ પામેલી હાલતમાં જી.જી. હોસ્પિટલમાં ખસેડવામાં આવી છે. જમાદાર નારણભાઈએ આ બનાવ અંગે શંકા વ્યકત કરી તાત્કાલિક સિટી-સી ડિવિઝન પોલીસ સ્ટેશનને તેનાથી વાકેફ કરતા સિટી-સીના ઈન્ચાર્જ પીઆઈ આર.કે. સકસેના તથા પોલીસ કાફલો જી.જી. હોસ્પિટલ દોડી ગયો હતો. પોલીસે ઈશુબેનના મૃતદેહનો કબજો સંભાળી તેને પી.એમ. માટે ખસેડયો છે અને સાથે આવનાર શિવમ તથા ભરતભાઈની પૂછપરછ કરી છે જેમાં શિવમના જણાવ્યા મુજબ તેના નવા માતા રેખાબેન થોડા દિવસો પહેલા ઘરેથી ક્યાંક ચાલ્યા જતાં પિતા ચેતનભાઈએ સિટી-સી ડિવિઝન પોલીસ સ્ટેશનમાં તેની જાણ કરી હતી તે દરમ્યાન રેખાબેનનો પત્તો સાંપડતા ત્રણ-ચાર દિવસ પહેલા પોલીસ પાર્ટી સાથે પિતા ચેતનભાઈ રેખાબેનની તપાસ માટે બીજા પ્રાંતમાં ગયા છે.